
     ________. 2017. a nr _______

Narva Linnavolikogu 21.10.2010. a otsuse nr 140 „Narvas aadressil 

Võidu 2 asuva linnavara üleandmine kasutusse“ ning 

Narvas Võidu tn 2 asuva kinnistu 26.01.2004 üürilepingu 
nr 1/408-d muutmine

1. Asjaolud ja menetluse käik

Linnavara üürileping nr 1/408-d (edaspidi ka Leping) on sõlmitud 26.01.2004. a Osaühinguga GENEVA, registrikood 10338183 (juhatuse liige Jevgeni Fjodorov), (edaspidi ka Üürnik) tähtajaga 26.01.2039. a Narva Linnavolikogu 09.10.2003 otsuse nr 128/22 alusel.
Lepinguliseks esemeks on Narvas aadressil Võidu 2 asuv 3-korruseline hoone ja rajatised, samuti ehitistega külgnev territoorium. Linnavara kasutatakse kultuuri- ja meelelahutuskeskusena ning ärikeskusena.

Osaühingu GENEVA taotlusel Narva Linnavolikogu 21.10.2010 otsusega nr 140 otsustati:

1. Pikendada Narvas Võidu 2 asuvasse linnavarasse 2009. a tegemata jäänud investeeringute summas 1 595 872 krooni ning ajavahemikus 2010 - 2013 ettenähtud investeeringute tegemise tähtaega perioodile 2013. a kuni 2018. a.
2. Lubada muuta 26.01.2004 linnavara üürilepingu nr 1/408-d punkti 6.1 vastavalt volikogu otsusele Osaühingu GENEVA poolt esitatud ajakavale.

3. Lubada mitte rakendada Osaühingu GENEVA suhtes linnavara üürilepingu punktis 6.8 ette nähtud leppetrahvi.

Linnavara üürilepingu punktiga 6.1 on ette nähtud Osaühingu GENEVA investeeringute tegemise kohustus vastavalt järgmisele ajakavale:
2016. a

-
191 734, 95 eurot
2017. a

-
191 734, 95 eurot
2018. a

-
191 734, 95 eurot
__________________________________

Kokku:

575 204,85 eurot
Juulis 2016. a esitas Osaühing GENEVA taotluse, milles palutakse pikendada Narvas Võidu 2 asuvasse linnavarasse investeeringute tegemise tähtaega kolme aasta võrra kuni 2021 ning muuta linnavara üürilepingu punktis 6.1  investeeringute tegemiseks ettenähtud tähtaegu ja summasid järgmiselt:

2016. a

-
50 505 eurot;

2017. a

-
77 200 eurot;

2018. a

-
92 200 eurot;

2019. a

-
122 268,28 eurot;

2020. a

-
122 268,28 eurot;

2021. a

-
122 268,29 eurot.

Kavandatavate investeeringute üldsumma on 586 709,85 eurot.
Vastavalt linnavara üürilepingu nr 1/408-d punktile 6.2 võivad pooled kokkuleppel muuta investeeringute summasid aastate lõikes, kusjuures investeeringute kogusumma ei või olla väiksem Lepingu punktis 6.1 kokkulepitust.

Esitatud taotlusele pakkus Narva Linnavalitsuse Linnamajandusamet Osaühingule GENEVA suurendada investeeringute mahtu eurotsooni inflatsiooniprotsendini, mitte rohkem kui 2% aastas.

Osaühing GENEVA nõustus suurendada investeeringute mahtu 11 505 euro võrra.

Osaühing GENEVA kinnitab, et parema finantsseisundi korral jätkab ta investeeringute tegemist, edestades ajakava. Investeeringute tegemisel on prioriteetideks hoone fassaadi renoveerimine ja kontserdisaali remont. 
Osaühingu GENEVA taotlust arutati Narva Linnavalitsuse linnavarakomisjoni 15.02.2017. a koosolekul (protokoll nr 2) ning otsustati:
1. Nõustuda Osaühingu GENEVA taotlusega ning pikendada Narvas Võidu 2 asuvasse linnavarasse investeeringute tegemise tähtaega kolme aasta võrra kuni 2021. a vastavalt pakutud ajakavale summas 586 709,85 eurot.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile protokollilise otsuse vastuvõtmiseks.

3. Soovitada Narva Linnavalitsuse Linnamajandusametil mitte rakendada Osaühingu GENEVA suhtes Lepingu punktis 6.8. ettenähtud leppetrahvi, kui Narva Linnavolikogu pikendab Narvas Võidu 2 asuvasse linnavarasse investeeringute tegemise tähtaega kolme aasta võrra.

2. Õiguslikud ALUSED
2.1. HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Narva Linnavolikogu 17.03.2005 määruse nr 14/52 „Linnavara kasutusse andmise kord” (edaspidi ka Kord) punkti 57 viimase lause kohaselt juhul, kui kasutuslepingu täitmise käigus on mõne kasutuslepingu punkti täitmine oluliselt raskendatud, võib poolte eelneval kokkuleppel ning linnavara kasutusse andmise otsuse teinud organi otsustuse alusel lepingutingimusi muuta.
2.2. HMS § 70 lõike 1 kohaselt haldusakti muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 
3. Otsus

3.1. Nõustuda Osaühingu GENEVA taotlusega ning pikendada Narvas Võidu 2 asuvasse linnavarasse investeeringute tegemise tähtaega kolme aasta võrra kuni 2021. a vastavalt pakutud ajakavale summas 586 709,85 eurot.

3.2. Lubada Narva Linnavalitsuse Linnamajandusametil muuta 26.01.2004 linnavara üürilepingu nr 1/408-d punkti 6.1 vastavalt otsuse punktile 3.1. ning Osaühingu GENEVA esitatud ajakavale.
3.3. Lubada Narva Linnavalitsuse Linnamajandusametil mitte rakendada Osaühingu GENEVA suhtes 26.01.2004 linnavara üürilepingu nr 1/408-d punktis 6.8 ettenähtud leppetrahvi.
4. RAKENDUSSÄTTED

4.1. Narva Linnavolikogu kantseleil teha otsus teatavaks asjaosalistele.
4.2. Otsus jõustub seadusega sätestatud korras.
4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

